Pirkimo sąlygų 2 priedas

TECHNINĖ SPECIFIKACIJA
STATINIO PO REMONTO DARBŲ ĮTEISINIMUI DEKLARACIJOS PARENGIMO, DOKUMENTŲ SUTIKRINIMO, SUKĖLIMO Į IS „INFOSTATYBA“ IR NUOSAVYBĖS ĮTEISINIMO VĮ „REGISTRŲ CENTRAS“ PASLAUGOS

1. Užsakovas ir pirkimo objektas
1.1. Užsakovas: Kauno rajono savivaldybės administracija (kodas 188756386, Savanorių pr. 371, 49386 Kaunas). 
1.2. Pirkimo pavadinimas: Statinio po remonto darbų įteisinimui deklaracijos parengimo, dokumentų sutikrinimo, sukėlimo į IS „Infostatyba“ ir nuosavybės įteisinimo VĮ „Registrų centras“ paslauga. 
1.3. Statinio tipas ir kategorija: Kauno rajono susisiekimo komunikacijos (gatvės ir keliai, pėsčiųjų ir dviračių takai, šaligatviai); neypatingieji statiniai.
 
2. Paslaugos aprašymas
Tiekėjas įsipareigoja suteikti šias paslaugas:
2.1. Deklaracijos apie statybos užbaigimą / paskirties keitimą (tik registruojama) parengimą. 
2.2. Deklaracijos apie statinio (-ių), jo (jų) dalies (-ių) statybos užbaigimą / statinio (-ių), jo (jų) dalies (-ių) / patalpos (-ų) paskirties pakeitimą parengimą. 
2.3. Dokumentų sutikrinimą ir sukėlimą į Lietuvos Respublikos statybos leidimų ir statybos valstybinės priežiūros informacinę sistemą IS „Infostatyba“. 
2.4. Nuosavybės įteisinimą VĮ „Registrų centras“, vadovaujantis LR informacinių išteklių valdymo įstatymo 30 straipsnio 2 dalimi ir LR vietos savivaldos įstatymo 6 straipsnio 32 punktu, reglamentuojančiu savarankišką savivaldybės funkciją (atliekama neatlygintinai). 
2.5. Konsultavimo paslaugos.

3.  Atitikties reikalavimai ir teisės aktai
Tiekėjas privalo vykdyti paslaugas vadovaudamasis galiojančiais teisės aktais: 
3.1. Lietuvos Respublikos statybos įstatymu Nr. I-1240 (su vėliausiais pakeitimais); 
3.2. Statybos techniniais reglamentais STR 1.05.01:2017 (su vėliausiais pakeitimais) ir STR 1.02.01:2017; 
3.3. Nekilnojamojo turto kadastro nuostatais ir Nekilnojamojo turto registro nuostatais; 
3.4. LR informacinių išteklių valdymo įstatymu, LR vietos savivaldos įstatymu bei LR viešųjų pirkimų teisės aktais (įskaitant proporcingumo ir nediskriminavimo principus). 

4.  Paslaugų priėmimas ir atlikimo terminai
4.1. Paslaugų atlikimo terminas: Tiekėjas vykdo užsakymus pagal atsakingo Užsakovo atstovo raštišką (el. paštu) užsakymą. Paslaugų suteikimo vieta – Kauno rajonas. Suteikimo terminas – 40 kalendorinių dienų nuo užsakymo pateikimo dienos. 
4.2. Mokėjimo/atlikimo dokumentai: Tiekėjas už sutartį atsakingam Užsakovo atstovui pateikia formas F-3, Deklaraciją apie statybos užbaigimą, ir informuoja apie Nuosavybės įregistravimo faktą VĮ „Registrų centras“.
4.3. Priėmimo tvarka: Paslaugų priėmimas atliekamas per 10 darbo dienų nuo dokumentų ir atliktų paslaugų akto pateikimo. Priimti dokumentai turi atitikti STR 1.05.01:2017 10 priedo ir Nekilnojamojo turto registro nuostatų reikalavimus. Jei pateikti dokumentai neatitinka reikalavimų, Užsakovas per 5 darbo dienas raštu (el. paštu) pateikia pastabas, o Tiekėjas privalo jas pašalinti per 10 darbo dienų be papildomo atlyginimo. 
4.4. Vėlavimai: Tiekėjui vėluojant dėl savo kaltės, Užsakovas turi teisę taikyti sutartyje nustatytas netesybas. Terminas pratęsiamas tik dėl Užsakovo kaltės arba dėl nenugalimos jėgos (force majeure) aplinkybių. Prašymas pratęsti terminą pateikiamas raštu per 2 darbo dienas nuo aplinkybių atsiradimo. 

5.  Specialieji reikalavimai tiekėjui ir paslaugų teikimo tvarka
5.1. Deklaraciją apie statybos užbaigimą Tiekėjas rengia ir pildo vadovaudamasis Statybos įstatymo 28 straipsniu ir STR 1.05.01:2017 nustatyta tvarka. 
5.2. Prieš pildydamas deklaraciją, Tiekėjas patikrina, kad IS „Infostatyba“ būtų suderinta (-os) statinio (-ių) kadastro duomenų byla (-os). 
5.3. Tiekėjas užtikrina, kad deklaracijai pateikiami dokumentai atitiktų STR 1.05.01:2017 10 priedo reikalavimus (statinio projektas su žymomis „Taip pastatyta“, statybą leidžiantis dokumentas, požeminių inžinerinių tinklų kontrolinės geodezinės nuotraukos ir kt.). Deklaracija pateikiama IS „Infostatyba“ ne vėliau kaip per 40 kalendorinių dienų nuo Užsakovo užsakymo. 
5.4.  Tiekėjas savo lėšomis ir iniciatyva kelia dokumentus į IS „Infostatyba“ ir stebi tvirtinimo eigą. Gavęs VTPSI pareigūno pastabas, Tiekėjas jas pašalina ir pateikia dokumentus pakartotinai per 10 darbo dienų be papildomo atlyginimo.
5.5.  Nuosavybės teisių įregistravimas VĮ „Registrų centras“ atliekamas pagal Nekilnojamojo turto registro nuostatus“, vadovaujantis LR informacinių išteklių valdymo įstatymo 30 straipsnio 2 dalimi ir LR vietos savivaldos įstatymo 6 straipsnio 32 punktu, reglamentuojančiu savarankišką savivaldybės funkciją (atliekama neatlygintinai). 


